# ΓΙΑΤΙ ΔΕΝ ΕΙΜΑΙ ΤΩΡΑ ΕΠΙΛΕΞΙΜΟΣ ΓΙΑ ΠΡΟΣΥΜΠΤΩΜΑΤΙΚΟ ΕΛΕΓΧΟ ΚΑΡΚΙΝΟΥ ΤΟΥ ΠΝΕΥΜΟΝΑ;

Το Εθνικό Πρόγραμμα Προσυμπτωματικού Ελέγχου Καρκίνου του Πνεύμονα απευθύνεται σε άτομα που πληρούν τα παρακάτω κριτήρια ηλικίας και ιστορικού καπνίσματος και δεν παρουσιάζουν συμπτώματα, με στόχο την έγκαιρη διάγνωση του καρκίνου του πνεύμονα. Έρευνες έχουν δείξει ότι ο προσυμπτωματικός έλεγχος ωφελεί περισσότερο τα άτομα που:

|  |
| --- |
| Εικονίδιο ηλικιωμένων  **Είναι ηλικίας 50 έως 70 ετών**  ΚΑΙ  Εικονίδιο πνεύμονα  **Δεν παρουσιάζουν συμπτώματα ή σημεία που υποδηλώνουν καρκίνο του πνεύμονα** (για παράδειγμα, ανεξήγητο επίμονο βήχα, βήχα με αίμα, δύσπνοια χωρίς λόγο).  ΚΑΙ  Εικονίδιο πακέτου τσιγάρων  **Καπνίζουν τσιγάρα ή έχουν ιστορικό καπνίσματος τσιγάρων** (έχοντας σταματήσει εντός 10 ετών)  ΚΑΙ  Εικονίδιο ημερολογίου  **Έχουν ιστορικό καπνίσματος τσιγάρων για τουλάχιστον 30 πακέτα-έτη** (για παράδειγμα, ένα πακέτο την ημέρα για 30 χρόνια ή 2 πακέτα την ημέρα για 15 χρόνια) |

## Τι πρέπει να κάνω αν δεν πληρώ τα κριτήρια αλλά εξακολουθώ να έχω ανησυχίες;

1. **Αν δεν έχετε συμπληρώσει ακόμη τα 50 έτη, επισκεφθείτε τον γιατρό σας για έλεγχο της επιλεξιμότητάς σας μόλις συμπληρώσετε τα 50 έτη. Συζητήστε με τον γιατρό σας άλλες επιλογές για τη φροντίδα της υγείας των πνευμόνων σας εκτός του προγράμματος.**
2. **Αν είστε άνω των 70 ετών, συζητήστε με τον γιατρό σας άλλες επιλογές για τη φροντίδα της υγείας των πνευμόνων σας εκτός του προγράμματος.**
3. **Αν έχετε κάποιο από αυτά τα σημεία ή συμπτώματα, τότε ο προληπτικός έλεγχος δεν είναι κατάλληλος για εσάς:**

* **Νέος ή αλλαγμένος βήχας**
* **Βήχας με αίμα**
* **Δύσπνοια χωρίς λόγο**
* **Πολλή κούραση**
* **Αδικαιολόγητη απώλεια βάρους**
* **Πόνος στο στήθος ή στον ώμο που δεν υποχωρεί**

Αν εμφανίσετε κάποιο από αυτά τα συμπτώματα, συμβουλευτείτε αμέσως τον γιατρό σας. Αν έχετε οποιαδήποτε σημεία ή συμπτώματα, ο γιατρός σας μπορεί να σας παραπέμψει για αξονική τομογραφία εκτός του προγράμματος.

1. **Αν δεν πληροίτε τις προϋποθέσεις λόγω του ιστορικού σας με το κάπνισμα, ενδέχεται να γίνετε επιλέξιμοι στο μέλλον. Επισκεφθείτε τον γιατρό σας για να συζητήσετε το ιστορικό καπνίσματος και να ελέγχετε τακτικά μαζί του αν πληροίτε τις προϋποθέσεις για το πρόγραμμα.**
2. **Μπορεί να πληροίτε τις προϋποθέσεις για το πρόγραμμα, αλλά να μην μπορείτε να υποβληθείτε σε αξονική τομογραφία χαμηλής δόσης αυτή τη στιγμή για άλλους ιατρικούς λόγους. Ο γιατρός σας θα συζητήσει μαζί σας τους λόγους αυτούς.**

## Αν δεν πληροίτε τις προϋποθέσεις τώρα, ενδέχεται να εξακολουθείτε να διατρέχετε κίνδυνο

Αν δεν πληροίτε τις προϋποθέσεις για το πρόγραμμα αυτή τη στιγμή λόγω της ηλικίας σας ή του ιστορικού καπνίσματος, ενδέχεται να γίνετε επιλέξιμοι στο μέλλον. Να επικοινωνείτε τακτικά με τον γιατρό σας για να δείτε αν πληροίτε τις προϋποθέσεις για να υποβληθείτε σε προσυμπτωματικό έλεγχο για καρκίνο του πνεύμονα στο πλαίσιο του προγράμματος.

Ακόμα και αν δεν πληροίτε τα κριτήρια για τον προσυμπτωματικό έλεγχο, ενδέχεται να διατρέχετε κίνδυνο. Συζητήστε με τον γιατρό σας σχετικά με τους κινδύνους και ζητήστε βοήθεια για να κόψετε το κάπνισμα.

## Η διακοπή του καπνίσματος και η διατήρηση της διακοπής του βελτιώνουν σημαντικά την υγεία σας.

Αν και δεν χρειάζεται να σταματήσετε το κάπνισμα για να συμμετάσχετε στον προσυμπτωματικό έλεγχο για καρκίνο του πνεύμονα, το σώμα σας μπορεί να αρχίσει να αισθάνεται καλύτερα πολύ γρήγορα μετά τη διακοπή του καπνίσματος. Ποτέ δεν είναι αργά για να σταματήσετε. Το να κόψετε το κάπνισμα είναι το καλύτερο που μπορείτε να κάνετε για να βελτιώσετε και να προστατεύσετε την υγεία σας, ακόμα και αν δεν πληροίτε τα κριτήρια για προσυμπτωματικό έλεγχο καρκίνου του πνεύμονα. Η εξάρτηση από τη νικοτίνη είναι μια κλινική πάθηση που μπορεί να αντιμετωπιστεί. Η [Εθνική Πλατφόρμα για τη Διακοπή του Καπνίσματος](https://www.quit.org.au/articles/national-cessation-platform-stakeholder-toolkit) (quit.org.au) και η εφαρμογή **MyQuitBuddy** (<https://www.quit.org.au/articles/national-cessation-platform-stakeholder-toolkit>) μπορούν να σας βοηθήσουν να ξεκινήσετε.

|  |  |
| --- | --- |
| Κωδικός QR για περισσότερες πληροφορίες σχετικά με το Εθνικό Πρόγραμμα Προσυμπτωματικού Ελέγχου Καρκίνου του Πνεύμονα  Για περισσότερες πληροφορίες σχετικά με το Εθνικό Πρόγραμμα Προσυμπτωματικού Ελέγχου Καρκίνου Πνεύμονα: [**www.health.gov.au/nlcsp**](http://www.health.gov.au/nlcsp) | Για βοήθεια για τη διακοπή του καπνίσματος: [**www.quit.org.au**](http://www.quit.org.au) |